अरुण यादव के राजनीतिक सफर पर अगर नज़र डालें तो ये बहुत पुराना नहीं है. इनकी यात्रा 2007 से शुरू हुई जब वो खंडवा से चुनकर लोकसभा पहुंचे. 2008 से 2009 तक वो लोकलेखा समिति के सदस्य रहे. यादव 2009 में दूसरी बार लोकसभा सदस्य चुने गए. 2009 में ही वो मनमोहन सिंह मंत्रिमंडल में केंद्रीय राज्य मंत्री बनाए गए और उन्हें भारी उद्योग और सार्वजनिक उद्यम मंत्रालय की ज़िम्मेदारी दी गयी. इस पद पर वो 2011 तक रहे. उसके बाद अरुण यादव को केन्द्रीय कृषि और खाद्य प्रसंस्करण उद्योग मंत्री बनाया गया. उसके बाद हुए फेरबदल में उन्हें मंत्रिमंडल में जगह नहीं मिली और तब अरुण यादव प्रदेश की राजनीति में लौट आए.